
Προς:							Καταχωριστέο στο ΚΗΜΔΗΣ
ΠΙΕΤΡΗΣ ΕΣΤΙΑΣΗ ΑΕ
ΑΦΜ:999404941	
Διεύθυνση : 80ό χλμ ΝΕΟΑΚ (Μπαθαρίστρα), Κόρινθος	
E-mail: pietris@pietris.gr
Τηλέφωνα: 27411-80300

Πρόσκληση Υποβολής Προσφοράς με Α.Π.: AM 9424/30-07-2026
[bookmark: _Hlk80616499] Για την απευθείας ανάθεση προμήθειας παροχής υπηρεσιών σίτισης- διανομής έτοιμων γευμάτων για το Κέντρο Φιλοξενίας Ασυνόδευτων Ανηλίκων (Κ.Φ.Α.Α) στην Αθήνα, προϋπολογιζόμενης δαπάνης 3.528,00 ευρώ χωρίς ΦΠΑ και 3.986,64 ευρώ συμπεριλαμβανομένου ΦΠΑ.
(CPV 55320000-9) Υπηρεσίες παροχής γευμάτων
Η ΑΡΣΙΣ Κοινωνική Οργάνωση Υποστήριξης με έδρα στη Θεσσαλονίκη, Ιουστινιανού 11, στο πλαίσιο της Επιχορήγησης Ν.Π. ΑΡΣΙΣ - Κοινωνική Οργάνωση Υποστήριξης Νέων για την λειτουργία Κέντρου Φιλοξενίας Ασυνόδευτων Ανηλίκων (Κ.Φ.Α.Α.) στην Αθήνα με κωδικό MIS 6016370 που εντάσσεται στο πρόγραμμα «Πρόγραμμα Ελλάδας - Ταμείο Ασύλου, Μετανάστευσης και Ένταξης 2021-2027»,
προσκαλεί
την εταιρία «ΠΙΕΤΡΗΣ ΕΣΤΙΑΣΗ ΑΕ» να υποβάλει έγγραφη προσφορά για την προμήθεια παροχής υπηρεσιών σίτισης- διανομής έτοιμων γευμάτων για τις ανάγκες του Κ.Φ.Α.Α. (Κέντρου Φιλοξενίας Ασυνόδευτων Ανηλίκων) στην Αθήνα, προϋπολογιζόμενης δαπάνης 1.764,00 ευρώ χωρίς ΦΠΑ και 3.986,64 ευρώ συμπεριλαμβανομένου Φ.Π.Α. ποσοστού 13%, για την περίοδο από 10/08/2026 έως και  23/08/2026.
Η προμήθεια αφορά στην καθημερινή σίτιση των φιλοξενουμένων ασυνόδευτων ανηλίκων  στη Δομή της ΑΡΣΙΣ.
Το προϋπολογιζόμενο φυσικό και οικονομικό αντικείμενο της ζητούμενης προμήθειας απεικονίζεται στον παρακάτω πίνακα:
	Περιγραφή γεύματος
	Εκτιμώμενος ημερήσιος αριθμός σιτιζόμενων
	Ημερήσια ποσότητα γευμάτων
	Ημέρες
	Προϋπ/μένη τιμή μονάδας άνευ ΦΠΑ
	Προϋπ/μένη αξία μονάδας άνευ ΦΠΑ

	Μεσημεριανό γεύμα με συνοδευτικό
	έως 28
	έως 28
	14
	4,50 €
	1.764,00 €

	Βραδινό γεύμα με συνοδευτικό
	έως 28
	έως 28
	14
	4,50 €
	1.764,00 €

	Συνολικό προϋπολογιζόμενο κόστος άνευ ΦΠΑ
	3.528,00 €

	Συνολικό προϋπολογιζόμενο κόστος με ΦΠΑ 24%
	3.986,64 €


 Η παροχή υπηρεσίας θα γίνει με τους Ειδικούς όρους, που ακολουθούν.
1. Ο οικονομικός φορέας μπορεί να καταθέσει την προσφορά του προσφέροντας για το σύνολο της ζητούμενης υπηρεσίας.
2. Προσφορά που υποβάλλεται για μέρος της υπηρεσίας απορρίπτεται ως απαράδεκτη.
3. Σύμφωνα με το άρθρο 120, παρ. 3 του Ν. 4412/2016, όπως τροποποιήθηκε και ισχύει, δε θα ληφθούν υπόψη προσφορές οικονομικών φορέων που δεν προσκλήθηκαν να υποβάλλουν προσφορά́.
4. Προσφορά που υποβάλλεται για μέρος της υπηρεσίας (λιγότερες ημέρες) ή που υπερβαίνει την προϋπολογισθείσα δαπάνη θα απορρίπτεται ως απαράδεκτη.
5. Η προσφορά ισχύει και δεσμεύει τον ανάδοχο έως τις 31/08/2026.
6. Η ανάθεση τίθεται σε ισχύ από τις 10/08/2026 της μέχρι και τις 23/08/2026. 
7. Οι ζητούμενες υπηρεσίες καθορίστηκαν με βάση τις τρέχουσες εκτιμώμενες ανάγκες του Κ.Φ.Α.Α. και μπορούν να μεταβληθούν ανάλογα με τις πραγματικές τους ανάγκες, όπως αυτές θα διαμορφωθούν κατά τη διάρκεια εκτέλεσης της ανάθεσης και μέχρι εξάντλησης του προϋπολογισμού της παρούσας ανάθεσης. Στην περίπτωση αυτή ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεσης της προμήθειας μέχρι την κάλυψη του συνολικού προϋπολογισμού της.
8. Η ΑΡΣΙΣ διατηρεί το δικαίωμα να αυξομειώσει την παρεχόμενη υπηρεσία στα πλαίσια του προϋπολογισμού ή να διακόψει οποτεδήποτε και μονομερώς την υπηρεσία, ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της υπηρεσίας μέχρι την κάλυψη του συνολικού προϋπολογισμού της.
9. Ο πάροχος των υπηρεσιών θα αμείβεται για τον αριθμό των μερίδων, που θα παραδίδονται καθημερινά στην αντίστοιχη Δομή.
10. Τα γεύματα, που θα διανέμονται , θα πρέπει να παραμένουν κατάλληλα προς κατανάλωση μέχρι το τέλος της ημέρας παράδοσης. 
11. [bookmark: _GoBack]Οι μερίδες θα είναι 300gr με 350gr.
12. Η διανομή των γευμάτων θα πρέπει να γίνεται μία φορά την ημέρα, σε ώρα που θα συμφωνηθεί με την αναθέτουσα αρχή, στη διεύθυνση του Κ.Φ.Α.Α., 3ης Σεπτεμβρίου 117, ΤΚ 11251 Τηλέφωνο: 2105243125.
13. Η μεταφορά, παράδοση και παραλαβή των γευμάτων θα γίνεται στην Δομή με δαπάνη και μέσα του προμηθευτή.
14. Η παραλαβή της υπηρεσίας θα πραγματοποιηθεί από τον αρμόδιο υπάλληλο της ΑΡΣΙΣ που θα προσυπογράφει το σχετικό δελτίο παραλαβής και θα ελέγξει εάν η υπηρεσία υλοποιήθηκε σύμφωνα με τους όρους της πρόσκλησης.
15. [bookmark: _heading=h.mv2lssrbclrc]Ο προμηθευτής λαμβάνει γνώση των Ειδικών Όρων της υπηρεσίας και δεσμεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
16. Η ανάθεση μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου. 
17. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ. 
18. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.
19. Η ανάθεση και η εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως του ν. 4412/2016 (Α’ 147) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)».
20. Τα ενδεικτικά γεύματα  και οι τεχνικές προδιαγραφές αναλύονται στο ΠΑΡΑΡΤΗΜΑ Ι – Πρόγραμμα σίτισης, στο τέλος της παρούσας πρόσκλησης.
Δικαιολογητικά Συμμετοχής:
Επιπρόσθετα, προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ. 1 και 2 του άρθρου 73 του Ν.4412/2016, θα πρέπει να προσκομίσετε μαζί με την οικονομική σας προσφορά και τα παρακάτω δικαιολογητικά σύμφωνα με το άρθρο 80 παρ. 2 και 3 του Ν.4412/2016:
1) Βεβαίωση φορολογικής ενημερότητας, για συμμετοχή
2) Βεβαίωση ασφαλιστικής ενημερότητας για ασφαλιστικές εισφορές του προσωπικού, για συμμετοχή
3) Βεβαίωση ασφαλιστικής ενημερότητας μη μισθωτών ΕΦΚΑ, για συμμετοχή (αφορά ατομικές επιχειρήσεις) 
4) Υπεύθυνη δήλωση εκ μέρους του οικονομικού φορέα, σε περίπτωση φυσικού προσώπου, ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου, στην οποία θα δηλώνεται ότι ΔΕΝ υπάρχει εις βάρος του αμετάκλητη καταδικαστική απόφαση για έναν από τους ακόλουθους λόγους: συμμετοχή σε εγκληματική οργάνωση, ενεργητική δωροδοκία κατά το ελληνικό δίκαιο και το δίκαιο του οικονομικού φορέα, απάτη εις βάρος των οικονομικών συμφερόντων της Ένωσης, τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, νομιμοποίηση εσόδων από παράνομες δραστηριότητες ή χρηματοδότησης της τρομοκρατίας, παιδική εργασία και άλλες μορφές εμπορίας ανθρώπων. Η υποχρέωση του προηγούμενου εδαφίου αφορά:
α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές,
β) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, καθώς και όλα τα μέλη του Διοικητικού Συμβουλίου, 
γ) στις περιπτώσεις των συνεταιρισμών τα μέλη του Διοικητικού Συμβουλίου.
5) Αντίγραφο καταστατικού της εταιρίας & έγγραφο ταυτοποίησης μελών Διοικητικού Συμβουλίου (π.χ. ΓΕΜΗ)
6) Εκτύπωση των στοιχείων  της επιχείρησης από το Taxis, όπου φαίνεται ότι η επιχείρηση είναι ενεργή.
Διαδικασία πληρωμής:
Η ΑΡΣΙΣ θα καταβάλλει την αξία των ειδών, που θα προμηθευτεί στα πλαίσια της παρούσας πρόσκλησης εντός τριάντα (30) ημερών ύστερα από την ολοκλήρωση των υπηρεσιών και την έκδοση από τον προμηθευτή των παρακάτω δικαιολογητικών πληρωμής:
· Τιμολόγιο ή Τιμολόγιο-Παροχής Υπηρεσιών, στο οποίο να αναγράφονται η υπηρεσία, η τιμή μονάδας, η συνολική αξία και οι νόμιμες επιβαρύνσεις,
· Βεβαίωση ασφαλιστικής ενημερότητας, για είσπραξη σε ισχύ η οποία απαιτείται στην ακόλουθη περίπτωση:
Για την εξόφληση τίτλων πληρωμής ή την είσπραξη όλων των εκκαθαρισμένων απαιτήσεων των επιχειρήσεων από το Δημόσιο και τους φορείς Γενικής Κυβέρνησης όπως καθορίζονται από την εκάστοτε ισχύουσα νομοθεσία, καθώς και από αυτούς που ενεργούν πληρωμές με εντολή ή εξουσιοδότησή τους, εφόσον τo ακαθάριστο ποσό του κάθε τίτλου ή της κάθε εκκαθαρισμένης απαίτησης υπερβαίνει τις τρεις χιλιάδες (3.000) ευρώ.
· Βεβαίωση ασφαλιστικής ενημερότητας ΕΦΚΑ μη μισθωτών για είσπραξη σε ισχύ η οποία απαιτείται στην ακόλουθη περίπτωση:
Για την εξόφληση τίτλων πληρωμής ή την είσπραξη όλων των εκκαθαρισμένων απαιτήσεων των επιχειρήσεων από το Δημόσιο και τους φορείς Γενικής Κυβέρνησης όπως καθορίζονται από την εκάστοτε ισχύουσα νομοθεσία, καθώς και από αυτούς που ενεργούν πληρωμές με εντολή ή εξουσιοδότησή τους, εφόσον τo ακαθάριστο ποσό του κάθε τίτλου ή της κάθε εκκαθαρισμένης απαίτησης υπερβαίνει τις τρεις χιλιάδες (3.000) ευρώ.)
· Φορολογική ενημερότητα για είσπραξη σε ισχύ, ή βεβαίωση φορολογικής οφειλής για είσπραξη σε ισχύ (σε περίπτωση μη απόδοσης των ληξιπρόθεσμων φορολογικών οφειλών). Φορολογική ενημερότητα ή βεβαίωση φορολογικής οφειλής απαιτείται στην ακόλουθη περίπτωση:
Για την είσπραξη χρημάτων ή την εξόφληση τίτλων πληρωμής από το Δημόσιο Τομέα, όπως αυτός καθορίζεται στην κείμενη νομοθεσία, εφόσον το ακαθάριστο ποσό για κάθε τίτλο πληρωμής υπερβαίνει τα χίλια πεντακόσια ευρώ (1.500€), ανά δικαιούχο. Το αποδεικτικό ενημερότητας προσκομίζεται από τον εισπράττοντα στους διενεργούντες την πληρωμή ή την εξόφληση του τίτλου, κατά την πληρωμή ή την εξόφληση αυτού.
Τον προμηθευτή βαρύνουν και συμπεριλαμβάνονται στην τιμή της προσφοράς του οι νόμιμες κρατήσεις όπως αυτές ισχύουν κατά την ημέρα της ανάθεσης
Για την καλή εκτέλεση της σύμβασης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.

Οι προσφορές μπορούν να κατατεθούν στην ΑΡΣΙΣ με κάθε πρόσφορο μέσο επικοινωνίας (ταχυδρομικά έγγραφα, ηλεκτρονικά, με φαξ ή αντίστοιχο τρόπο).
•	Ταχυδρομική Διεύθυνση: Εγνατίας 30, 54625, Θεσσαλονίκη
•	Fax: 2310526150
•	Ηλεκτρονική Διεύθυνση: metoikos.procurement@gmail.com
Οι ενδιαφερόμενοι μπορούν να λαμβάνουν Πληροφορίες από το site της Άρσις www.arsis.gr ή στα τηλέφωνα: 2316007622 και 2316009753.
Ημερομηνία λήψης της προσφοράς από την ΑΡΣΙΣ το αργότερο έως την 06/08/2026 ώρα 15.00
Όλα τα απαραίτητα έγγραφα που συνοδεύουν την πρόσκληση είναι αναρτημένα στη σελίδα της ΑΡΣΙΣ www.arsis.gr
Σε περίπτωση παράτασης της προθεσμίας υποβολής των προσφορών, οι ενδιαφερόμενοι μπορούν να πληροφορηθούν το χρόνο της παράτασης από το site της ΑΡΣΙΣ www.arsis.gr
ΓΙΑ ΤΗΝ ΑΡΣΙΣ – ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ
ΤΜΗΜΑ ΠΡΟΜΗΘΕΙΩΝ



ΠΑΡΑΡΤΗΜΑ Ι - Τεχνικές προδιάγραφες
Η υπηρεσία παροχής σίτισης με έτοιμα γεύματα θα αφορά κατά κανόνα ανηλίκους 15 - 18 ετών και κατ' εξαίρεση μόνο παιδιά μικρότερης ηλικίας.
Η μεταφορά των φαγητών στο Κ.Φ.Α.Α. θα γίνεται με κατάλληλο πιστοποιημένο όχημα του προμηθευτή που θα απολυμαίνεται συστηματικά.
Τα φαγητά θα είναι μέσα σε ισοθερμικά κουτιά μεταφοράς, τα οποία θα είναι σε άριστη κατάσταση και θα απολυμαίνονται καθημερινά. 
Τα φαγητά πρέπει να παραδίδονται στο Κ.Φ.Α.Α. μέσα σε ισοθερμικά κουτιά μεταφοράς και να αφήνονται μέσα στα ισοθερμικά κουτιά μεταφοράς προκειμένου να διατηρούνται στην κατάλληλη θερμοκρασία. Τα ισοθερμικά κουτιά μεταφοράς και τα άπλυτα σκεύη (σχάρες, λαμαρίνες κλπ.) πρέπει να αντικαθίστανται με καθαρά από την ανάδοχο την επόμενη ημέρα. Ο καθαρισμός και η απολύμανση του χώρου που θα χρησιμοποιεί η εταιρεία τροφοδοσίας θα βαρύνουν την ίδια. Το πλύσιμο των ισοθερμικών κουτιών μεταφοράς και των σκευών θα πρέπει να γίνεται από την εταιρεία τροφοδοσίας καθημερινά στους χώρους της εταιρείας, ώστε να εξασφαλίζεται η υγιεινή.
Η ποιοτική και ποσοτική παραλαβή των φαγητών θα πραγματοποιείται από τον αρμόδιο υπάλληλο της ΑΡΣΙΣ με την παρουσία του αναδόχου ή νόμιμου εκπροσώπου του που θα προσυπογράφει το σχετικό πρωτόκολλο και θα ελέγχεται εάν η παράδοση των φαγητών έγινε σύμφωνα με τους όρους της προκήρυξης. Ο αρμόδιος υπάλληλος διατηρεί το δικαίωμα να επιθεωρήσει ανά πάσα στιγμή τις εγκαταστάσεις του αναδόχου προκειμένου να διαπιστώσει ότι τα γεύματα παρασκευάζονται την ίδια ημέρα διανομής τους και κατά πόσο τηρείται η απαιτούμενη διαδικασία ποιοτικής – υγιεινής παρασκευής των γευμάτων.
Στην επόμενη παράδοση ο ανάδοχος υποχρεούται να μεριμνά για την συλλογή των σκευών και των μέσων μεταφοράς από τις πτέρυγες παραμονής και τον αποθηκευτικό χώρο που του έχει διατεθεί και στη συνέχεια να μεριμνά για τον καθαρισμό τους.
Ο ανάδοχος πρέπει να λαμβάνει τακτικά τα απαραίτητα μέτρα για την καταπολέμηση παρασίτων και ζωυφίων στους χώρους τους οποίους αναπτύσσει δραστηριότητες. Η καταπολέμηση θα γίνεται με τη χρήση ουσιών που δεν είναι επικίνδυνες για τους σιτιζόμενους και εργαζόμενους. Η σχετική δαπάνη βαρύνει εξ’ ολοκλήρου τον ανάδοχο.
Η ανάδοχος εταιρεία οφείλει να αναρτά, στις εγκαταστάσεις εντός του Κ.Φ.Α.Α., πιστοποιητικό απολύμανσης του χώρου και των ειδικών ισοθερμικών κουτιών μεταφοράς φαγητού, στο οποίο θα φαίνεται η ημερομηνία εκτέλεσης, ο τρόπος απολύμανσης (φάρμακα) και η ορισθείσα επόμενη ημερομηνία απολύμανσης.
Η ανάδοχος εταιρία πρέπει να έχει τη δυνατότητα απόκρισης και αντιμετώπισης οποιουδήποτε προβλήματος δικής της ευθύνης παρουσιαστεί κατά τη διανομή των γευμάτων μέσασε χρονικό περιθώριο το αργότερο δύο ωρών.
Β. ΕΞΟΠΛΙΣΜΟΣ ΕΙΔΙΚΟΥ ΑΠΟΘΗΚΕΥΤΙΚΟΥ ΧΩΡΟΥ - ΑΙΘΟΥΣΩΝ ΕΣΤΙΑΣΗΣ
Ο ανάδοχος αναλαμβάνει την υποχρέωση να εφοδιάσει τα Κ.Φ.Α.Α. με κατάλληλο εξοπλισμό αποθήκευσης, σύμφωνα με τις προδιαγραφές του συστήματος ISO 22000:2005 ή άλλου ισοδύναμου πιστοποιητικού, εφόσον κριθεί απαραίτητος. Ο ως άνω εξοπλισμός θα εγκατασταθεί σε ειδικό αποθηκευτικό / βοηθητικό χώρο, όπου υπάρχει. Ο εξοπλισμός δεν θα πρέπει να περιλαμβάνει μόνιμες εγκαταστάσεις και με δαπάνη του αναδόχου θα πρέπει να απομακρύνεται με τη λήξη, τη διακοπή ή την καταγγελία της σύμβασης.
Γ. ΠΟΙΟΤΙΚΕΣ ΠΡΟΔΙΑΓΡΑΦΕΣ
Θα πρέπει ο ανάδοχος να τηρεί όλες τις ισχύουσες αγορανομικές διατάξεις, Εθνική και Κοινοτική νομοθεσία, Υ.Α.Υ1γ/Γ.Π/οικ.96967/2012 - ΦΕΚ Β-2718/ 08-10-2012, τον Κώδικα Τροφίμων και Ποτών και όλους τους κανόνες υγιεινής των τροφίμων για την πρόληψη τροφικών δηλητηριάσεων και σαλμονελώσεων.
Οι πρώτες ύλες από τις οποίες θα παρασκευάζονται τα γεύματα και τα συνοδευτικά τους θα είναι Α΄ ποιότητας και θα πληρούν τους όρους του «ΚΩΔΙΚΑ ΤΡΟΦΙΜΩΝ ΚΑΙ ΠΟΤΩΝ», καθώς και τις ΥΓΕΙΟΝΟΜΙΚΕΣ ΚΑΙ ΑΣΤΥΚΤΗΝΙΑΤΡΙΚΕΣ ΔΙΑΤΑΞΕΙΣ.
Τα γεύματα θα είναι φρεσκομαγειρευμένα ημέρας, θα μεριδοποιούνται σε ειδικό κλιματιζόμενο χώρο, και κατόπιν θα τοποθετούνται ασηπτικά σε γαστρονόμους κατάλληλους για ζεστά ή κρύα τρόφιμα με κατάλληλα καπάκια που διασφαλίζουν το απαραβίαστο της συσκευασίας και την 100% προστασία του από οποιαδήποτε εξωτερική μόλυνση ή παρέμβαση.
Οι συσκευασίες των γευμάτων θα εναρμονίζονται με τις διατάξεις του Κώδικα Τροφίμων και Ποτών για τη χρήση τους σε ζεστά και κρύα τρόφιμα , έτσι ώστε να ευνοούν τη διατήρηση της θερμοκρασίας τους και να εξασφαλίζουν την καταλληλότητα προς κατανάλωση.
Το λάδι που χρησιμοποιείται στην παρασκευή γευμάτων και σαλατών να είναι ελαιόλαδο. Η ποσότητα του ελαιόλαδου για σαλάτες ελεύθερης δίαιτας θα είναι 15 γρ./μερίδα.
Στα κρέατα και στον κιμά δεν θα περιλαμβάνεται χοιρινό σε καμία περίπτωση.
Το κρέας και ο κιμάς να είναι άνευ οστών, Α΄ ποιότητας, κρέας νωπό, κιμάς νωπός.
Το κοτόπουλο να είναι νωπό Α΄ ποιότητας, χωρίς εντόσθια και οι μερίδες να περιέχουν μόνο στήθος ή μπούτι.
Τα φαγητά θα είναι καλοβρασμένα ή καλοψημένα και καλοσερβιρισμένα στην ατομική συσκευασία.
Όσα είδη είναι συσκευασμένα/ τυποποιημένα όπως τα είδη ζαχαροπλαστικής / επιδόρπια θα είναι σε ατομική συσκευασία και θα έχουν την κατάλληλη σήμανση (ημερομηνία παραγωγής/λήξης).
Το τριμμένο τυρί θα παραδίδεται ξεχωριστά, σε ατομική συσκευασία.
Όπου απαιτείται χρήση άλλων λιπαρών πέραν του ελαιόλαδου να χρησιμοποιείται φυτίνη Α’ ποιότητας.
Τα ζυμαρικά και το ρύζι να είναι Α’ ποιότητας 
Δ. ΣΥΜΠΛΗΡΩΜΑΤΙΚΕΣ ΠΟΙΟΤΙΚΕΣ ΠΡΟΔΙΑΓΡΑΦΕΣ
Η παρασκευή όλων των τροφίμων (ωμών ή μαγειρεμένων) να γίνεται με ελαιόλαδο Α’ ποιότητας.
Οι σάλτσες των φαγητών να παρασκευάζονται από ντοματάκια κονκασέ ή φρέσκια ντομάτα και όχι πελτέ ντομάτας.
Απαγορεύεται η χρησιμοποίηση μεταλλαγμένων προϊόντων για την παρασκευή των γευμάτων.
ΚΡΕΑΣ: Το κρέας που χρησιμοποιείται για την παρασκευή των τροφίμων θα πρέπει, να είναι νωπό, να προέρχεται από ζώο σφαγμένο σε σφαγεία που λειτουργούν νόμιμα, πριν 48 ώρες και μέχρι 6 ημέρες, να έχει υποστεί κρεοσκοπικό έλεγχο και τα κρέατα να προέρχονται από ζώα ποιοτικής κατάταξης. Τα κρέατα να προέρχονται από ζώα που βρίσκονται σε άριστη θρεπτική και φυσική κατάσταση με εξωτερικό στρώμα λίπους 1-1,5 εκ. Ο αμνός να έχει επιφανειακό λίπος πάχους όχι μεγαλύτερο των 6χλστ. Η μέτρηση θα γίνεται στην περιοχή του ισχίου του στέρνου και στην έσω επιφάνεια του μηρού. Ο κιμάς θα παρασκευάζεται από νωπό κρέας προσφάτου σφαγής από 48 ωρών έως 6 ημερών, να προέρχεται από εργαστήριο τεμαχισμού κρέατος που λειτουργεί νόμιμα, να έχει υποστεί κρεοσκοπικό έλεγχο και να φέρει τις προβλεπόμενες σφραγίδες του Κτηνιατρικού υγειονομικού ελέγχου. Απαγορεύεται η παρασκευή κιμά από κρέας πουλερικών, επίσης αποκλείονται οι μύες της κεφαλής, το ποντίκι, πληγές αφαιμάξεως, ζώνες ενέσεων, διάφραγμα, λαπά και υπολείμματα κρέατος αποξεσμένα από οστά. Οι προμηθεύουσες τον ανάδοχο μονάδες επεξεργασίας και τεμαχισμού κρέατος θα έχουν κωδικό αριθμό κτηνιατρικής έγκρισης (κωδικό αριθμό Ε.Ε.), σύστημα ή άλλο ισοδύναμο ή θα τηρούν φακέλους αυτοελέγχων και κανόνες ορθής πρακτικής υγιεινής.
ΑΛΛΑΝΤΙΚΑ: Τα αλλαντικά που χρησιμοποιεί ο ανάδοχος καθώς και οι πρώτες ύλες και ενδείξεις τους να είναι σύμφωνα με τις εκάστοτε περί τροφίμων ισχύουσες διατάξεις. Οι προμηθεύουσες τον ανάδοχο μονάδες θα έχουν κωδικό αριθμό κτηνιατρικής έγκρισης (κωδικό αριθμό Ε.Ε.), σύστημα ISO 22000:2005 ή άλλο ισοδύναμο πιστοποιητικό ή θα τηρούν φακέλους αυτοελέγχων και κανόνες ορθής πρακτικής υγιεινής. Στη χρήση αλλαντικών απαγορεύεται το χοιρινό.
ΚΟΤΟΠΟΥΛΑ ΝΩΠΑ (τ. 65%): Τα κοτόπουλα που χρησιμοποιεί ο ανάδοχος θα πρέπει να έχουν επαρκή θρέψη, να έχουν σφαχτεί κανονικά και όχι λόγω αρρώστιας σε εγκεκριμένα και νόμιμα λειτουργούντα πτηνοσφαγεία. Θα πρέπει επίσης να έχουν ανεπτυγμένο μυϊκό σύστημα με δέρμα λείο και μαλακό, ξιφοειδή απόφυση του στέρνου μαλακή και άκαμπτη και να έχουν διατραφεί με καλή τροφή. Δεν θα πρέπει να αναδίδουν κακοσμία, απαλλαγμένα αλλοιώσεων, κακώσεων, εκδορών και γενικότερα θα πρέπει να φέρουν την σφραγίδα του πτηνοσφαγείου και την ημερομηνία σφαγής και ανάλωσης και να συνοδεύονται από πιστοποιητικά καταλληλόλητας του Κτηνιάτρου του πτηνοσφαγείου. Γενικά πρέπει να πληρούν τις εκάστοτε περί τροφίμων ισχύουσες διατάξεις. Να φέρουν όλες τις προβλεπόμενες ενδείξεις από τις κείμενες διατάξεις. Οι προμηθεύουσες τον ανάδοχο μονάδες επεξεργασίας και τεμαχισμού κοτόπουλων θα έχουν κωδικό αριθμό κτηνιατρικής έγκρισης (κωδικό αριθμό Ε.Ε.), ISO 22000:2005 ή άλλο ισοδύναμο πιστοποιητικό ή θα τηρούν φακέλους αυτοελέγχων και κανόνες ορθής πρακτικής υγιεινής.
ΚΑΤΕΨΥΓΜΕΝΑ ΨΑΡΙΑ ή ΘΑΛΑΣΣΙΝΑ: Οι προμηθεύουσες τον ανάδοχο μονάδες θα έχουν κωδικό αριθμό κτηνιατρικής έγκρισης (κωδικό αριθμό Ε.Ε.), ISO 22000:2005 ή άλλο ισοδύναμο πιστοποιητικό ή θα τηρούν φακέλους αυτοελέγχων και κανόνες ορθής πρακτικής υγιεινής. Τα προμηθευόμενα κατεψυγμένα ψάρια ή θαλασσινά (σουπιές, καλαμαράκια, χταπόδια) πρέπει να έχουν συντηρηθεί κανονικά και να μην παρουσιάζουν σημεία αφυδάτωσης, αποχρωματισμού ή οσμής μη κανονικής και γενικά να πληρούν τις εκάστοτε περί προϊόντων ισχύουσες διατάξεις.
ΟΙ ΠΑΤΑΤΕΣ θα είναι είτε φούρνου είτε σαλάτα είτε πουρέ.(ΠΟΤΕ συντηρημένες).
Ε. ΑΠΑΙΤΟΥΜΕΝΗ ΔΙΑΔΙΚΑΣΙΑ ΠΟΙΟΤΙΚΗΣ ΚΑΙ ΥΓΙΕΙΝΗΣ ΠΑΡΑΣΚΕΥΗΣ ΓΕΥΜΑΤΩΝ
Τα νωπά κρέατα θα πρέπει να προετοιμάζονται σε ξεχωριστούς ειδικούς πάγκους και με ξεχωριστά εργαλεία τεμαχισμού.
Τα τρόφιμα θα πρέπει να είναι προστατευμένα σε όλα τα στάδια φύλαξης – προετοιμασίας – παρασκευής - παράδοσης στα Κ.Φ.Α.Α. από μύγες, έντομα, τρωκτικά, κ.τ.λ.
Οι κτιριακές εγκαταστάσεις του αναδόχου, ο εξοπλισμός προετοιμασίας, παρασκευής και μεταφοράς γευμάτων, καθώς και όλες οι επιφάνειες και τα δάπεδα της εταιρείας του θα πρέπει να είναι πάντοτε καθαρά.
Το προσωπικό που διαθέτει ο ανάδοχος θα πρέπει να τηρεί τους κανόνες υγιεινής:
Να φέρει κατάλληλη καθαρή ενδυμασία (σκούφια – ρόμπα – ποδιά – γάντια).
Να φέρει απαραιτήτως ατομικό βιβλιάριο υγείας.
Ο ανάδοχος υποχρεούται να εφαρμόζει τους κανόνες ορθής υγιεινής πρακτικής και να θεσπίζει, εφαρμόζει και διατηρεί πάγια διαδικασία ή διαδικασίες βάσει των αρχών HACCP ή άλλο ισοδύναμο στους τομείς αποθήκευσης, αναθέρμανσης και διακίνησης και να λαμβάνει τα αναγκαία μέτρα προστασίας για την αποτροπή εξάπλωσης του κορωνοϊού covid 19 ή άλλου.

ΣΤ. ΣΥΜΠΛΗΡΩΜΑΤΙΚΕΣ ΠΡΟΔΙΑΓΡΑΦΕΣ
Μεσημεριανό / Δείπνο
Η παραλαβή των γευμάτων θα γίνεται καθημερινά και στις προκαθορισμένες ώρες.
Τα φαγητά θα διανέμονται σε θερμοκρασία άνω των 60° C για τα ζεστά γεύματα.
Τα ζεστά τρόφιμα θα είναι συσκευασμένα μαζί (κρέας με πατάτες ή μακαρόνια ή λαχανικά) σε ατομικές μερίδες.
Αναστολή σίτισης 
Η ΑΡΣΙΣ διατηρεί το δικαίωμα ολικής ή μερικής αναστολής της ημερήσιας σίτισης των διαμενόντων στα Κ.Φ.Α.Α. σε περιπτώσεις που το κρίνει αναγκαίο και εφικτό, όπως σε περίπτωση απουσίας από το χώρο του Κ.Φ.Α.Α. λόγω συμμετοχής τους σε δραστηριότητες που περιλαμβάνουν και σίτιση, ειδοποιώντας έγκαιρα τον προμηθευτή, εντός τουλάχιστον 24 ωρών πριν από την προγραμματισμένη παράδοση της ημερήσιας σίτισης.
Σε περίπτωση που η αναστολή της σίτισης αφορά ορισμένο ή ορισμένα από τα μέρη του ημερήσιου προγραμματισμένου γεύματος (Μεσημεριανό / Δείπνο), το κόστος του κάθε παραλειπόμενου μέρους του γεύματος, όπως αυτό θα προσδιοριστεί κατά την υπογραφή της σύμβασης, θα αφαιρείται από την συμβατική αμοιβή του αναδόχου.
6. Ο ανάδοχος υποχρεούται να συντάσσει με τη συνδρομή επαγγελματία διαιτολόγου - διατροφολόγου και να υποβάλει προς έγκριση στο Κ.Φ.Α.Α. της ΑΡΣΙΣ την τυπική μηνιαία δίαιτα (μενού) των σιτιζόμενων, κατ ΄αντιστοιχία με το ενδεικτικό διαιτολόγιο (μενού), που συμπεριλαμβάνεται στο παρόν ΠΑΡΑΡΤΗΜΑ ΙΙ της Διακήρυξης και αποτελεί αναπόσπαστο τμήμα της. Ομοίως, ο ανάδοχος υποχρεούται να συντάσσει με τη συνδρομή επαγγελματία διαιτολόγου - διατροφολόγου και να υποβάλει προς έγκριση στα Κ.Φ.Α.Α. της ΑΡΣΙΣ τυπική μηνιαία δίαιτα (μενού) για χορτοφάγους.
Τυχόν αλλαγές στο εβδομαδιαίο διαιτολόγιο (μενού) του αναδόχου, λόγω έλλειψης προϊόντος στην αγορά μπορούν να γίνουν μετά από έγκριση στο αντίστοιχο Κ.Φ.Α.Α. της ΑΡΣΙΣ, με την προϋπόθεση ότι το νέο διαιτολόγιο (μενού) είναι ισάξιο ποιότητας και διατροφικής αξίας.
Ζ. ΧΟΡΗΓΗΣΗ ΚΟΥΒΕΡ ΚΑΙ ΕΠΙΠΛΕΟΝ ΤΡΟΦΙΜΩΝ - ΔΟΧΕΙΑ / ΣΚΕΥΗ
Τα φαγητά θα παραλαμβάνονται σε ατομικές συσκευασίες μίας χρήσεως κλεισμένα έτσι ώστε μόνο ο σιτιζόμενος την ώρα του γεύματος να τις ανοίγει. Οι συσκευασίες πρέπει να είναι κατάλληλες για τροφή και να ευνοούν την διατήρηση της θερμοκρασίας.
Σε ένα γεύμα τα ‘‘ζεστά’’ θα σερβίρονται μαζί στο ίδιο δοχείο (π.χ. κρέας με πατάτες) και τα ‘’κρύα’’ σε άλλο δοχείο (π.χ. σαλάτα ή κρύα χόρτα) κατάλληλο σε μέγεθος για το προϊόν. Για παράδειγμα το τυρί να μην είναι σε δοχείο μεγάλο, αλλά να προσαρμόζει στο μέγεθος του τυριού.
Όλα τα δοχεία να έχουν τα κατάλληλα πιστοποιητικά για την χρήση τους σε ζεστά και κρύα τρόφιμα.
Η συσκευασία θα πρέπει να είναι κατάλληλη για άμεση επαφή με τρόφιμα και να έχει μεγάλη αντοχή στην υγρασία.
Το γεύμα και δείπνο θα έρχονται τυλιγμένα ατομικά (πλαστικό πιρούνι, πλαστικό μαχαίρι, οδοντογλυφίδα και χαρτοπετσέτα). Πλαστικό κουτάλι για σούπα να έρχεται σε χωριστή συσκευασία. Ποτηράκι μίας χρήσεως για την αίθουσες εστίασης.
Η. ΕΛΕΓΧΟΣ ΠΡΟΣΦΕΡΟΜΕΝΩΝ ΤΡΟΦΙΜΩΝ
Ο έλεγχος των τροφίμων κατά την παραγωγή, τη μεταφορά την αποθήκευση και τη διάθεση, θα γίνεται από τους αρμόδιους Αστυκτηνίατρους του ΕΦΕΤ, κατόπιν αιτήματος της ΑΡΣΙΣ ή και αυτεπαγγέλτως, με κάθε πρόσφορη επιστημονικά μέθοδο. Επίσης από το εντεταλμένο επιστημονικό προσωπικό της αναθέτουσας δύναται να διενεργούνται εργαστηριακοί έλεγχοι στα προϊόντα, όπως ορίζεται από το πλάνο δειγματοληψίας που προκύπτει από τη μελέτη ISO 22000:2005 ή άλλου ισοδύναμου πιστοποιητικού. Στην παραπάνω διαδικασία συγκαταλέγεται και η μέθοδος ταυτοποίησης και ιχνηλασιμότητας για την αναγνώριση των υλικών που χρησιμοποιούνται.
Ο ανάδοχος υποχρεούται να γνωστοποιεί – αποστέλλει κάθε φορά, που του ζητηθεί, στην ΑΡΣΙΣ, αναλυτική κατάσταση με τους προμηθευτές, με τους οποίους συνεργάζεται, προκειμένου να είναι εφικτή η πιστοποίηση της καταλληλόλητας των τροφίμων, από τους αρμόδιους φορείς (ΕΦΕΤ, κλπ). Σε περίπτωση που τα προϊόντα κάποιου προμηθευτή κριθούν ακατάλληλα, αποκλείεται η χρήση τους, πέραν των τυχόν άλλων επιβληθησομένων κυρώσεων.
[image: ]



Μενού
	10/08/2026

	Μεσημεριανό 
	Πίτσα 
	

	Βραδινό 
	Μακαρόνια με κιμά Κοτόπουλο 

	11/08/2026

	Μεσημεριανό 
	Όσπρια - φακές 

	Βραδινό 
	Κεφτεδάκια με κιμά Κοτόπουλου 
	Πατάτες φούρνου 

	12/08/2026 

	Μεσημεριανό 
	Μπιφτέκια με κιμά μόσχου –(1 μερίδα με κοτόπουλο λόγω αλλεργίας στο κόκκινο κρέας)
	Πουρές Πατάτας 

	Βραδινό 
	Κοτόπουλο – Πίτα Σουβλάκι 
	Πατάτες φούρνου 

	13/08/2026 

	Μεσημεριανό 
	Κοτόπουλο γιουβέτσι 

	Βραδινό 
	Μπιφτέκια με κιμά Κοτόπουλο 
	Ρύζι 

	14/08/2026 

	Μεσημεριανό 
	Λαδερά - μπριάμ
	

	Βραδινό 
	Κοτόπουλο 
	Πατάτες φούρνου 

	15/08/2026 

	Μεσημεριανό 
	Παστίτσιο με κιμά κοτόπουλου

	Βραδινό 
	Καλαμάκι Σουβλάκι Κοτόπουλο – Πίτα Σουβλάκι
	Πατάτες φούρνου

	16/08/2026 

	Μεσημεριανό 
	Κοτομπουκιές 
	Πουρές πατάτας 

	Βραδινό 
	Κεμπάπ Κοτόπουλο – Σάλτσα Ντομάτας 
	Ρύζι 

	17/08/2026 

	Μεσημεριανό 
	Πίτσα 
	Πατάτες 

	Βραδινό 
	Μακαρόνια με κιμά Κοτόπουλο 

	18/08/2026 

	Μεσημεριανό 
	Ψάρι Πανέ 
	Πατάτες 

	Βραδινό 
	Μοσχάρι Γιουβέτσι (1 μερίδα με κοτόπουλο λόγω αλλεργίας στο κόκκινο κρέας)

	19/08/2026 

	Μεσημεριανό 
	Σουτζουκάκια με κιμά μόσχου 1 μερίδα με κοτόπουλο λόγω αλλεργίας στο κόκκινο κρέας)
	Πουρές πατάτας 

	Βραδινό 
	Καλαμάκι Σουβλάκι Κοτόπουλο – Πίτα Σουβλάκι 
	Πατάτες φούρνου 

	20/08/2026 

	Μεσημεριανό 
	Μοσχαράκι στιφάδο (1 μερίδα με κοτόπουλο λόγω αλλεργίας στο κόκκινο κρέας)
	Πιλάφι 

	Βραδινό 
	Κεφτεδάκια με κιμά Κοτόπουλου 
	Πατάτες φούρνου 

	21/08/2026 

	Μεσημεριανό 
	Λαδερό - αρακάς

	Βραδινό 
	Φιλετάκια Κοτόπουλο με κάρυ 
	Πατάτες φούρνου 

	22/08/2026 

	Μεσημεριανό 
	Παστίτσιο με κιμά κοτόπουλου 

	Βραδινό 
	Κεμπάπ Κοτόπουλο – Σάλτσα Ντομάτας  
	Πατάτες φούρνου 

	23/08/2026 

	Μεσημεριανό 
	Όσπρια – Ρεβύθια 

	Βραδινό 
	Μπέργκερ με μπιφτέκι κοτόπουλου 
	Πατάτες φούρνου 

	28/08/2026 

	Μεσημεριανό 
	Πεϊνιρλί Κοτόπουλο 

	Βραδινό 
	Κοτόπουλο 
	Πατάτες φούρνου 

